দেওয়াস কনিষ্ঠ রাজ্য

দেওয়াস কনিষ্ঠ রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সির এই রাজ্যটি মধ্য ভারতে মারাঠা সাম্রাজ্য বিস্তারের সময় ১৭২৮ খ্রিস্টাব্দে প্রথম জীবাজী রাও পাওয়ার দ্বারা প্রতিষ্ঠা পায়। এইটি ছিল ১৫ তোপ সেলামী সম্মানপ্রাপ্ত দেশীয় রাজ্য। ১৮১৮ খ্রিস্টাব্দের ১২ই ডিসেম্বর তারিখে এটি ব্রিটিশ করদ রাজ্যে পরিণত হয়।[তথ্যসূত্র প্রয়োজন] পেশোয়া বাজিরাও মারাঠাদের পাওয়ার বংশের দুজন বিশ্বস্ত সেনাধ্যক্ষ ভাই তুকোজীরাও এবং জীবাজীরাও শাসনকার্য স্বাভাবিক করার জন্য মালব অঞ্চলের প্রেরণ করেন। জীবাজীরাও ১৭২৮ খ্রিস্টাব্দে এই রাজ্যের পত্তন ঘটান। দুই ভাই শাসনের সুবিধার্থে মালব অঞ্চল নিজেদের মধ্যে ভাগাভাগি করে নেন তাদের বংশধররাই ছিলেন যথাক্রমে দেওয়াস বরিষ্ঠ এবং দেওয়াস কনিষ্ঠ রাজ্যের পরবর্তী রাজ উত্তরসূরী। ১৮৪১ খ্রিস্টাব্দের পর প্রতিটি উপশাখা তাদের নিজেদের অঞ্চল পৃথক দেশীয় রাজ্য হিসেবে শাসন করা শুরু করে। রাজ্য দুটি একে অপরের সঙ্গে দারুণভাবে বিজড়িত ছিল, উভয়ের রাজধানী দেওয়াস শহরটি একটি মূল সড়কের ভিত্তিতে দুটি ভাগে বিভক্ত হয়েছিল, যার দুদিকে দুটি আলাদা প্রশাসনিক অঞ্চল, আলাদা ব্যবস্থাপনা এবং আলাদা বৈদ্যুতিন পরিকাঠামো প্রতিষ্ঠিত হয়। দুটি রাজ্যের রাজাধিরাজ একই শহরের দুটি পৃথক স্থানে রাজবাড়ী নির্মিত করে বসবাস করতেন ও দুটি পৃথক অঞ্চলে নিজের আধিপত্য প্রতিষ্ঠা করেন। দেওয়াস রাজ্যের কনিষ্ঠ শাখাটি ৪৪০ মা২ (১,১০০ কিমি২) অঞ্চল জুড়ে বিস্তৃত ছিল এবং ১৯০১ খ্রিস্টাব্দের জনগণনা অনুসারে রাজ্যটির মোট জনসংখ্যা ছিল ৫৪,৯০৪ জন। ১৯০৭ খ্রিস্টাব্দ থেকে উভয় দেওয়াস রাজ্য মধ্য ভারত এজেন্সির অন্তর্গত মালব এজেন্সিতে ছিল। ১৯৪৭ খ্রিস্টাব্দে ভারতের স্বাধীনতা লাভের পর দেওয়াস রাজ্যের রাজা ভারতের মধ্য ভারত রাজ্যের অংশীভূত হয়। ১৯৫৬ খ্রিস্টাব্দে এটি নবগঠিত মধ্যপ্রদেশ রাজ্যে অন্তর্ভুক্ত হয়। দেওয়াস কনিষ্ঠ রাজ্যের দরবাজ অলংকৃত করতেন রাজ্যের জায়গীরদার, সর্দার, ইস্তমুরাদার এবং মানকরীগণ৷ ১৭২৮ – ১৫ আগস্ট ১৭৭৪: জীবাজীরাও পাওয়ার "দাদা সাহেব" ১৫ আগস্ট ১৭৭৪ – ২ ডিসেম্বর ১৭৯০: প্রথম সদাশিবরাও পাওয়ার ২ ডিসেম্বর ১৭৯০ – ১৮১৭: রুকমানগড় রাও পাওয়ার ১৮১৭ – ১৮৪০: আনন্দরাও পাওয়ার "রাও সাহেব" ১৮১৭ – ১৮৪০: আনন্দরাও পাওয়ার "রাও সাহেব" ১৮৪০ – ১২ মে ১৮৬৪: হৈবতরাও পাওয়ার ১২ মে ১৮৬৪ – ১৯ জানুয়ারি ১৮৯২: নারায়ণরাও পাওয়ার "দাদা সাহেব" ১২ মে ১৮৬৪ – ১৮৭৭: যমুনা বাঈ সাহেব -রাজপ্রতিনিধি এবং রাও বাহাদুর রাজে ভিন্দে (অধীক্ষক) ১৯ জানুয়ারি ১৮৯২ – ১ জানুয়ারি ১৯১৮: মলহররাও পাওয়ার "ভব সাহেব" (১ জানুয়ারি ১৯১৭ থেকে স্যার মলহররাও পাওয়ার) ১৯ জানুয়ারি ১৮৯২ – ১০ আগস্ট ১৯১৩: লালা বিশেষস নাথ – রাজপ্রতিনিধি ১ জানুয়ারি ১৯১৮ – ৪ ফেব্রুয়ারি ১৯৩৪: স্যার মলহররাও পাওয়ার "ভব সাহেব" ৪ ফেব্রুয়ারি ১৯৩৪ – ২ ডিসেম্বর ১৯৪৩: দ্বিতীয় সদাশিবরাও পাওয়ার "খাসে সাহেব" ২ ডিসেম্বর ১৯৪৩ – ১৫ আগস্ট ১৯৪৭: যশবন্তরাও পাওয়ার "ভাও সাহেব" (১৪ আগস্ট ১৯৪৭ থেকে স্যার যশবন্তরাও পাওয়ার) Mayer, Adrian C. (১৯৬০)। Caste and Kinship in Central India: A Village and Its Region: International library of sociology and social reconstruction। University of California Press। পৃষ্ঠা 13। আইএসবিএন 9780520017474। সংগ্রহের তারিখ ৮ সেপ্টেম্বর ২০১২।  Lethbridge, Sir Roper (১৮৯৩)। The golden book of India: a genealogical and biographical dictionary of the ruling princes, chiefs, nobles, and other personages, titled or decorated, of the Indian empire। Macmillan। পৃষ্ঠা 116। সংগ্রহের তারিখ ৮ সেপ্টেম্বর ২০১২।   One or more of the preceding sentences একটি প্রকাশন থেকে অন্তর্ভুক্ত পাঠ্য যা বর্তমানে পাবলিক ডোমেইনে: চিসাম, হিউ, সম্পাদক (১৯১১)। "Dewas"। ব্রিটিশ বিশ্বকোষ। 8 (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 137। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Madan, T.N. (১৯৮৮)। Way of Life: King, Householder, Renouncer : Essays in Honour of Louis Dumont। Motilal Banarsidass। পৃষ্ঠা 129। আইএসবিএন 9788120805279। সংগ্রহের তারিখ ২০১৫-০৭-০৪।  Russell, Robert Vane (১৯১৬)। "Pt. II. Descriptive articles on the principal castes and tribes of the Central Provinces"।